ΓΡΑΠΤΗ ΕΡΩΤΗΣΗ P-1375/02

υποβολή: Dorette Corbey (PSE) προς την Επιτροπή

(6 Μαΐου 2002)

Θέμα: Στρατηγική σχετικά με την ΣΕΒ στα πρόβατα

Το παρακάτω απόσπασμα από την Ευρωπαϊκή Έκθεση 2674 (10 Απριλίου 2002) αναφέρει ότι στις 5 Απριλίου η Επιστημονική Συντονιστική Επιτροπή συζήτησε το έγγραφο που πρόσφατα εκπόνησε η ομάδα Stanley Prusiner στο οποίο επισημαίνεται ότι ορισμένοι σκελετικκοί μύες ποντικών που έχουν μολυνθεί από τρομώδη νόσο των προβάτων μπορεί να αναπαράγουν μολυσματικές πρωτεΐνες (πρωτεΐνες που μολύνουν με την ασθένεια τα ζώα). Το άρθρο καταλήγει αναφέροντας ότι οι επιστήμονες δεν πιστεύουν ότι αυτό σχετίζεται άμεσα με την ΣΕΒ. Οι επιστήμονες όμως δεν απέκλεισαν την πιθανότητα αναπαραγωγής των μολυσματικών πρωτεϊνών και μόλυνσης ως εκ τούτου των βοοειδών από σκελετικούς μύες.

Συμφωνεί η Επιτροπή με την Επιστημονική Συντονιστική Επιτροπή ότι δενπάρχουν αρκετές αποδείξεις για τη λήψη μέτρων έναντι μιας πιθανής εξάπλωσης της ΣΕΒ στα πρόβατα·

Δεδομένης της ύπαρξης των μολυσματικών πρωτεϊνών στους σκελετικούς μύες των ποντικών θεωρεί η Επιτροπή ότι πρέπει να ληφθούν μέτρα σύμφωνα με την αρχή της προφύλαξης·

Πιστεύει η Επιτροπή ότιπάρχει ανάγκη ενημέρωσης του κοινού και, αν ναι, πώς έχει αντιμετωπίσει το θέμα·

Ποια μέτρα σκοπεύει να λάβει η Επιτροπή για να βεβαιωθεί για τους πιθανούς κινδύνους από την εξάπλωση στα προβατοειδή·

Απάντηση του κ. Byrne εξ ονόματος της Επιτροπής

(6 Ιουνίου 2002)

Η Επιτροπή γνωρίζει πολύ καλά ότι θεωρητικάπάρχει η πιθανότητα να παρουσιαστεί σπογγώδης εγκεφαλοπάθεια των βοοειδών (ΣΕΒ) στα πρόβατα. Για το λόγο αυτό, έχει ήδη λάβει σειρά μέτρων προληπτικού χαρακτήρα με στόχο την προστασία της δημόσιαςγείας και τηςγείας των ζώων από οποιονδήποτε τέτοιου είδους κίνδυνο.

Μεταξύ άλλων:

- Η απαγόρευση των ζωοτροφών το 1994 ίσχυσε για όλα τα μηρυκαστικά, συμπεριλαμβανομένων των αιγοπροβάτων. Η παρούσα απαγόρευση, βέβαια, καλύπτει όλα τα εκτρεφόμενα ζώα που προορίζονται για τροφές.

- Απαγόρευση της συγκομιδής μηχανικά διαχωρισμένου κρέατος από κόκκαλα βοοειδών και αιγοπροβάτων.

- Η αφαίρεση των ειδικώνλικών κινδύνου (ΕΥΚ) από τα βοοειδή και τα αιγοπρόβατα ετέθη σε ισχύ τον Οκτώβριο του 2000.

Ο κατάλογος των ΕΥΚ για τα αιγοπρόβατα βασίζεται στη γνώμη της Επιστημονικής Συντονιστικής Επιτροπής (ΕΣΕ) του Δεκεμβρίου 1997. Μόλις τον Απρίλιο του 2002, η ΕΣΕ στη γνώμη της σχετικά με τον ασφαλή προσδιορισμό της προέλευσης τωνλικών μικρών μηρυκαστικών επανέλαβε ότι δενπήρχαν νέα στοιχεία λόγω των οποίων να απαιτείται αλλαγή της γνώμης αυτής. Σύμφωνα με τα τρέχοντα στοιχεία, εφόσον η ΣΕΒ στα πρόβατα παραμένει πιθανότητα μόνο σε θεωρητικό επίπεδο, η Επιτροπή θεωρεί ότι δενπάρχει ανάγκη να προστεθούν οι μύες ή άλλοι ιστοί στον κατάλογο αυτό. Η θέση αυτή ενισχύεται ακόμη περισσότερο από τη δήλωση της ΕΣΕ της 4ης και 5ης Απριλίου 2002, η οποία έγινε ειδικά με αφορμή τη δημοσίευση της ομάδας του καθηγητή Stanley Prusiner στις 19 Μαρτίου 2002, και η οποία αναφέρει ότι η επιτροπή θεωρεί πως δενπάρχει λόγος να αναθεωρήσει η ΕΣΕ τις γνώμες της όσον αφορά την ασφάλεια των μυών των βοοειδών και των αιγοπροβάτων. Η γνώμη αυτή είχε ζητηθεί ειδικά από την Ευρωπαϊκή Επιτροπή ώστε να διαπιστωθεί εάν τα ευρήματα της έρευνας του καθηγητή Prusiner απαιτούσαν την αναθεώρηση των μέτρων που ήδηπάρχουν.

Ακολουθώντας την πολιτική της Επιτροπής για διαφάνεια και άνοιγμα, η πρόσβαση στη δήλωση της ΕΣΕ σχετικά με το έγγραφο Prusiner, καθώς και σε όλες τις γνώμες της ΕΣΕ, είναι ελεύθερη από τον ιστοχώρο της Επιτροπής(1). Στον ιστοχώρο αυτόπάρχει επίσης τμήμα με πολλές ερωτήσεις και απαντήσεις σχετικά με τη ΣΕΒ στα πρόβατα.

Μετά τη δημοσίευση της γνώμης της ΕΣΕ στις 4 και 5 Απριλίου 2002 σχετικά με μια στρατηγική έρευνας για την πιθανότητα παρουσίας ΣΕΒ στα πρόβατα, η Επιτροπή έχει ξεκινήσει εσωτερικές συζητήσεις σχετικά με τον τρόπο που πρέπει να προχωρήσει. Στη γνώμη αυτή προτείνεται μία διαδικασία τριών σταδίων, ξεκινώντας με γενική ενεργό παρακολούθηση του πληθυσμού των μικρών μηρυκαστικών όσον αφορά την παρουσία μεταδοτικών σπογγοειδών εγκεφαλοπαθειών (ΜΣΕ). Ο κανονισμός (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου, της 22ας Μαΐου 2001, για τη θέσπιση κανόνων πρόληψης, καταπολέμησης και εξάλειψης ορισμένων μεταδοτικών σπογγωδών εγκεφαλοπαθειών(2) προβλέπει αυτού του είδους την παρακολούθηση η οποία έχει γίνει ακόμη πιο αυστηρή από την 1η Απριλίου 2002. Στην εφαρμογή του 2ου και του 3ου σταδίου θα περιλαμβάνονται, μεταξύ άλλων ενεργειών, η αναγνώριση των κατάλληλα εξοπλισμένων εργαστηρίων και η συγκρότηση μιας ομάδας εμπειρογνωμόνων για την αξιολόγηση των αποτελεσμάτων. Η Επιτροπή σκοπεύει να επανέλθει εντός των προσεχών μηνών με νομοθεσία που θα αφορά τη θέσπιση κανόνων για την πρακτική εφαρμογή της γνώμης.

(1) http://europa.eu.int/comm/food/fs/sc/ssc/outcome_en.html.

(2) ΕΕ L 147 της 31.5.2001.